AP ลงนามสัญญาร่วมทุนกับ “MJRI” พัฒนาโครงการอาคารชุด
AP ลงนามสัญญาร่วมทุนกับ “MJRI” ในสิงคโปร์ เพื่อพัฒนาโครงการอาคารชุด Life อโศก
27 พ.ค. 2558

นายภูมิพัฒน์ สินาเจริญ เลขานุการบริษัท เอพี (ไทยแลนด์) จำกัด (มหาชน) หรือ AP ระบุว่า บริษัทได้ทำรายการขายหุ้นในบริษัทย่อย 2 รายการ ตามที่คณะกรรมการได้อนุมัติการเข้าทำสัญญาร่วมทุน (Joint Venture Agreement) กับ MJR Investment PTE LTD (MJRI) ประเทศสิงคโปร์ เพื่อการพัฒนาโครงการอาคารชุด Rhythm รางน้ำ ผ่านบริษัท เอเชี่ยน พร็อพเพอร์ตี้ (2015) จำกัด (AP2015) โดยได้มีการลงนามในสัญญาเมื่อวันที่ 26 พฤษภาคม 2558
ทั้งนี้ บริษัท เอเชี่ยน พร็อพเพอร์ตี้ (2015) จำกัด มีทุนจดทะเบียน 300,000,000 บาท จำนวน 30,000,000 หุ้น ราคาต่อหุ้น 10 บาท จำนวนหุ้นที่ขายให้ MJRI 14,700,000 หุ้น ส่งผลให้อัตราส่วนการถือหุ้นของ AP ใน AP2015 หลังจากการขายหุ้นร้อยละ 51 และ MJRI ถือใน AP2015 ร้อยละ 49 จากก่อนการขายหุ้น AP ถือใน AP2015  ร้อยละ 99.99 จำนวนเงินที่บริษัทได้รับจากการขายหุ้น 147,000,000 บาท
พร้อมกันนั้น คณะกรรมการได้อนุมัติการเข้าทำสัญญาร่วมทุน (Joint Venture Agreement) กับ MJR Investment PTE LTD (MJRI) ประเทศสิงคโปร์ เพื่อพัฒนาโครงการอาคารชุด Life อโศก ผ่านบริษัท เอพี (เพชรบุรี) จำกัด (APP) โดยได้ลงนามในสัญญาไปเมื่อวันที่ 27 กุมภาพันธ์ 2558
โดยบริษัท เอพี (เพชรบุรี) จำกัด ทุนจดทะเบียน 620,000,000 บาท จำนวนหุ้น 62,000,000 หุ้น ราคาต่อหุ้น 10 บาท จำนวนหุ้นที่ขายให้ MJRI 30,380,000 หุ้น อัตราส่วนการถือหุ้นของ AP ใน APP ก่อนการขายหุ้นร้อยละ 99.99 อัตราส่วนการถือหุ้นของ AP ใน APP หลังจากการขายหุ้นร้อยละ 51 อัตราส่วนการถือหุ้นของ MJRI ใน APP ร้อยละ 49 จำนวนเงินที่บริษัทได้รับจากการขายหุ้น 313,800,000 บาท